|  |
| --- |
| **Seletuskiri** |
| Lääne-Harju Vallavalitsuse korralduse eelnõu |

„Liikluspindade ruumikujude muutmine“ juurde

**Eelnõuga esitatakse ettepanek muuta Karjaküla alevikus asuvate liikluspindade: Keila tee, Tammekaare tee, Karusnaha tee ja Eduard Vilde tänav ruumikujud selliselt, et need vastaksid teeregistris registreeritud teede ruumikujudele. Samuti on liikluspindade levialade pikendamine vajalik, et katastriüksuste lähiaadressid vastaksid liikluspinna järgi adresseerimise nõuetele.**

Liikluspindadele on määratud kohanimed Keila Vallavalitsuse 30.07.2009 korraldusega nr 697 „Kohanimede määramine“, millega määrati Karjaküla alevikus asuvatele liikluspindadele kohanimedeks punktis 1.2) Eduard Vilde tänav ja punktis 1.5) Keila tee ja Keila Vallavalitsuse 14.10.2014 korraldusega nr 737 „Kohanime määramine Karjaküla alevikus“, millega määrati Karjaküla alevikus asuvatele liikluspindadele kohanimedeks punktis 1.1) Tammekaare tee ja punktis 1.3) Karusnaha tee.

Karjaküla alevikus on vaja korrastada Tammekaare tee (teeregistri tee nr 295110) ja Karusnaha tee (teeregistri tee nr 2950130) liikluspindade ruumikujud, sest samanimelistel teeregistris registreeritud teedel ja kohanimeregistris registreeritud liikluspindadel peavad ruumikujud langema kokku.

Eduard Vilde tänava (teeregistris tee nr 2950090) liikluspinna ruumikuju leviala tuleb muuta, et tagada katastriüksuste liikluspinna järgi adresseerimine. Samuti tuleb teeregistrisse vastav muudatus teha.

Keila tee (teeregistris tee nr 2950150) liikluspinna ruumikuju leviala tuleb muuta pikemaks, et tagada katastriüksuse liikluspinna järgi adresseerimine.

Liikluspindade ruumikujude muutmine on vajalik, et oleks tagatud kohanime vormistamise ja kasutamise kord ning tagatud unikaalaadressi nõudega alal liikluspinnajärgne adresseerimine. Koha-aadress peab tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga.

Vastavalt kohanimeseaduse § 3 lg 7 p 2 alusel on kohanime määramine käesoleva seaduse tähenduses kohanimemääraja poolt ametliku kohanime või nimeobjekti ruumikuju muutmine, § 4 lg 1-le kohanimi peab olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 on kohanimemääraja kohaliku omavalitsuse üksus ja lg 4 kohaselt määrab ühe omavalitsusüksuse territooriumile jäävale nimeobjektile kohanime kohaliku omavalitsuse üksus. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel.

Lähtudes kohanimeseaduse § 6 lõikest 8 peab kohaliku omavalitsuse üksus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Vastavalt Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lg 1 kohanime määramise eelnõu kooskõlastatakse enne avalikustamist Lääne-Harju Vallavalitsusega, vallavalitsus kooskõlastas eelnõu 29.11.2022. a toimunud istungil. Kooskõlastatud liikluspinna leviala muutmise eelnõu avalikustati 02.12.2022. a ilmunud ajalehes Harju Elu ja Lääne-Harju valla veebilehel vähemalt 15 päeva enne kohanime määramise otsuse tegemist. Avalikustamise ajal 02.12.-17.12.2022. a vastuväiteid ega ettepanekuid ei esitatud.

Kohanimeseaduse § 7 lg 2 p 3 võimaldab ametlikku kohanime muuta, kui nimeobjekti või planeeringu muutumise tõttu on kasutusel olev kohanimi eksitav või kui kasutusel olev kohanimi ja nimeobjekti ruumikuju ei taga üheselt mõistetavust. Vastavalt Lääne-Harju Vallavolikogu 27.03.2018. a otsusega nr 43 „Ülesannete delegeerimine“, volitati vallavalitsust lahendama kohanimeseaduses kohaliku omavalitsuse üksuse pädevusse antud ülesannete täitmine.

Kairi Tiitsmann

nõunik

keskkonna- ja ehitusosakond